stanford-oval/wikipedia huggingface dataset:
เม็กกาโลดอน
การสูญพันธุ์และการอ้างว่ามีการพบเห็น

ปัจจุบัน เม็กกาโลดอนได้สูญพันธุ์ไปหมดแล้วราว 3.6 ล้านปีก่อน คาดว่าอาจมาจากหลายสาเหตุ เช่น สภาพอากาศเปลี่ยนแปลงอย่างรวดเร็ว แหล่งอาหารลดน้อยลง รวมถึงการถูกแย่งอาหารโดยบรรพบุรุษของปลาฉลามขาว โดยมีบางทฤษฎีระบุว่าบรรพบุรุษของวาฬเพชฌฆาต เป็นสาเหตุที่ทำให้เม็กกาโลดอนสูญพันธุ์ แต่จากการวิจัยภายหลังพบว่าบรรพบุรุษของวาฬเพชฌฆาตกินปลาขนาดเล็กเป็นอาหาร และไม่ได้เป็นสาเหตุที่ทำให้เม็กกะโลดอนสูญพันธุ์
ความใหญ่และน่ากลัวของเม็กกาโลดอนทำให้มีผู้นำไปสร้างเป็นนวนิยายและภาพยนตร์หลายต่อหลายเรื่อง เช่น Shark Attack 3: Megalodon ในปี ค.ศ. 2002, นวนิยายเรื่อง Megalodon เขี้ยวมหึมาสึนามิ นวนิยายแนววิทยาศาสตร์สยองขวัญ โดย ดร.ธรณ์ ธำรงนาวาสวัสดิ์ นักเขียนและนักสมุทรศาสตร์ชาวไทย ในปี ค.ศ. 2005 หรือสารคดีทางโทรทัศน์เรื่อง Megalodon: The Monster Shark Lives เมื่อเดือนสิงหาคม ค.ศ. 2013 ทางช่องดิสคัฟเวอรี
หลายครั้งที่มีรูปภาพหรือวีดิโอซึ่งอ้างว่าเป็นหลักฐานการมีอยู่ของเม็กกะโลดอน แต่มักจะเป็นการตัดต่อ หรือเป็นเพียงปลาฉลามขนาดใหญ่ชนิดอื่น เช่น ปลาฉลามสลีปเปอร์และปลาฉลามอาบแดด
ดูเพิ่ม

ปลาฉลามขาว
แหล่งข้อมูลอื่น

ข้อมูลที่เกี่ยวข้องกับ Carcharocles megalodon ที่วิกิสปีชีส์
คลิปวิดีโอของปลาฉลามลึกลับ ที่เชื่อว่าเป็น เมกะโลดอน
แหล่งข้อมูลอื่น > เอกสารอ่านเพิ่มเติม

Bretton W. Kent (1994). Fossil Sharks of the Chesapeake Bay Region. Egan Rees & Boyer, Inc.; 146 pages.  ISBN 1-881620-01-8
Dickson, K. A.; Graham, J. B. (2004). "Evolution and consequences of endothermy in fishes". Physiological and Biochemical Zoology. 77 (6): 998–1018. doi:10.1086/423743. PMID 15674772.
แมจิก จอห์นสัน

เออร์วิน "แมจิก" จอห์นสัน (อังกฤษ: Earvin "Magic" Johnson, Jr) เกิดเมื่อวันที่ 14 สิงหาคม ค.ศ. 1959 เป็นนักบาสเกตบอลชาวอเมริกัน เขาเป็นนักบาสที่มีชื่อเสียงโด่งดังที่สุดคนหนึ่งในลีกบาสเก็ตบอลอาชีพอย่าง เอ็นบีเอ 
ด้วยความสูงถึง 6 ฟุต 9 นิ้ว หนัก 255 ปอนด์ เออร์วิน จอห์นสัน เป็นผู้เล่นตำแหน่ง พอยต์การ์ด ที่ตัวสูงที่สุดคนหนึ่ง ทั้งที่โดยปกติแล้วตำแหน่งนี้เหมาะกับคนตัวเล็ก เพราะจำเป็นที่จะต้องเลี้ยงลูกครองบอล ซึ่งคนตัวสูงจะทำไม่ได้ดีนัก แต่สำหรับแมจิก จอห์นสันแล้ว มันไม่ใช่อุปสรรคสำหรับเขาเลย
ด้วยความสามารถของเขาที่หาจับตัวได้ยาก เออร์วิน จอห์นสัน ได้ฉายา แมจิก เพราะการที่สามารถควบคุมบอลได้คล่องแคล่วเหมือนคนตัวเล็ก ความสามารถที่ไม่มีใครเทียบได้ และ นิสัยอารมณ์ดี ทั้งหมดนี้จึงทำให้เขาเป็นฮีโร่ในดวงใจของเด็ก ๆ หรือเหล่านักบาสทั่วโลก
ในสมัยที่ แมจิก จอห์นสัน เล่นให้กับมหาวิทยาลัยอย่าง มหาวิทยาลัยมิชิแกนสเตต แมจิก จอห์นสัน เป็นคู่แข่งกับตำนานอีกคนอย่าง แลร์รี เบิร์ด ทั้งคู่สู้กันมาตั้งแต่เกมระดับ เอ็นซีดับเบิลเอ (NCAA ลีกระดับมหาวิทยาลัย) จนกระทั่งไปถึง เอ็นบีเอ โดย แมจิก จอห์นสัน ถูกดราฟท์โดยทีมลอสแอนเจลิสเลเกอส์
ในปี 1991 เขาออกมาประกาศว่าเขาเป็นหนึ่งในผู้ที่ติดเชื้อเอชไอวี พร้อมยอมรับว่ามีเพศสัมพันธ์กับหญิงสาวมากหน้าหลายตา แต่ภรรยาและลูกของเขามีผลการตรวจเลือดเป็นลบ (Negative) จากนั้นก็เขาได้ประกาศรีไทร์ ปัจจุบันเขายังมีร่างกายแข็งแรง และยังทำหน้าที่รณรงค์การป้องกันโรคเอดส์ตลอดมา
รางวัลเกียรติยศ

พาทีมสหรัฐอเมริกาคว้าเหรียญทองโอลิมปิก
พาทีม เลเกอรส์คว้าแชมป์ 5 สมัย
ได้รางวัล เอ็นบีเอ ไฟนอล เอ็มวีพี 3 ครั้ง
เอ็นบีเอ เอ็มวีพี 3 ครั้ง
ติดทีม ออล สตาร์ 12 ครั้ง
ออล สตาร์ เอ็มวีพี 2 ครั้ง
ถูกคัดเลือกให้เป็นหนึ่งใน 50 นักบาสยอดเยี่ยมในประวัติศาสตร์ของ เอ็นบีเอ
แมดิสัน

| Madison, Wisconsin |
| --- | --- |
State capital and city

   ธง
สมญา: Madtown, Mad City, "The City of Four Lakes"
Location of Madison in Dane County, Wisconsin.
Madison, WisconsinLocation in Wisconsin, United States & North Americaแสดงแผนที่รัฐวิสคอนซินMadison, WisconsinMadison, Wisconsin (สหรัฐ)แสดงแผนที่สหรัฐMadison, WisconsinMadison, Wisconsin (ทวีปอเมริกาเหนือ)แสดงแผนที่ทวีปอเมริกาเหนือ
พิกัด: 43°4′N 89°24′W﻿ / ﻿43.067°N 89.400°W﻿ / 43.067; -89.400
ประเทศ: สหรัฐ
รัฐ: รัฐวิสคอนซิน
เคาน์ตี: เดน
Municipality: นคร
Incorporated: 1848
ตั้งชื่อจาก: James Madison
การปกครอง
 • Mayor: Paul Soglin (D)
พื้นที่
 • City: 94.03 ตร.ไมล์ (243.54 ตร.กม.)
 • พื้นดิน: 76.79 ตร.ไมล์ (198.89 ตร.กม.)
 • พื้นน้ำ: 17.24 ตร.ไมล์ (44.65 ตร.กม.)
ความสูง: 873 ฟุต (226 เมตร)
ประชากร (2010)
 • City: 233,209 คน
 • ประมาณ (2017): 255,214 คน
 • อันดับ: US: 82nd
 • ความหนาแน่น: 3,037.0 คน/ตร.ไมล์ (1,172.6 คน/ตร.กม.)
 • เขตเมือง: 329,533 1 (US: 93rd) คน
 • รวมปริมณฑล: 605,435 (US: 86th) คน
 • Demonym: Madisonian
เขตเวลา: UTC−6 (Central)
 • ฤดูร้อน  (เวลาออมแสง): UTC−5 (CDT)
Area code: 608
FIPS code: 55-48000
เว็บไซต์: cityofmadison.com
1 Urban = 2010 Census
แมดิสัน (อังกฤษ: Madison) เป็นเมืองหลวงของรัฐวิสคอนซิน ในสหรัฐ และเป็นเมืองศูนย์กลางของเดนเคาน์ตี จากข้อมูล 1 กรกฎาคม ค.ศ. 2017 แมดิสันมีประชากร 255,214 คน เป็นเมืองใหญ่เป็นอันดับ 2 ของรัฐวิสคอนซิน เป็นรองมิลวอกี และเป็นเมืองใหญ่เป็นอันดับ 82 ของสหรัฐ
เมืองก่อตั้งในปี ค.ศ. 1829 บนคอคอดระหว่างทะเลสาบโมโนนาและทะเลสาบเมนโดตา ชื่อแมดิสันตั้งชื่อตามเมืองหลวงของวิสคอนซินเทร์ริทอรีในปี 1836 แล้วจึงเป็นเมืองหลวงของรัฐวิสคอนซิน เมื่อได้เข้าสู่สหภาพในปี 1848 ในปีเดียวกันนี้ ได้มีการก่อตั้งมหาวิทยาลัยวิสคอนซินในแมดิสันและรัฐบาลแห่งชาติ เมืองเป็นที่รู้จักเรื่อง ทะเลสาบ ร้านอาหาร เครือข่ายสวนสาธารณะและเส้นทางจักรยาน ซึ่งระบบสวนหลายสวนออกแบบโดยภูมิสถาปนิก จอห์น โนเลน
แมคโอเอส ไฮ ซีเอรา

| --- | --- |

ผู้พัฒนา: แอปเปิล
ตระกูลระบบปฏิบัติการ: แมคโอเอส
รหัสต้นฉบับ: ซอฟต์แวร์จำกัดสิทธิ์ (บางส่วนเป็นซอฟต์แวร์เสรี)
เผยแพร่สู่กระบวนการผลิต: พ.ศ. 2560
ชนิดเคอร์เนล: Hybrid
สัญญาอนุญาต: APSL และ Apple EULA
รุ่นก่อนหน้า: macOS 10.12 Sierra
รุ่นถัดไป: macOS 10.14 Mojave
เว็บไซต์ทางการ: https://www.apple.com/macos/high-sierra-preview/
สถานะการสนับสนุน
เปิดเป็นสาธารณะ 
แมคโอเอส ไฮ ซีเอรา (อังกฤษ: macOS High Sierra) เป็นระบบปฏิบัติการแมคโอเอสรุ่นที่ 14 ต่อจากรุ่นแมคโอเอส ซีเอรา โดยเวอร์ชันนี้ จะไปเน้นที่เทคโนโลยีใหม่ และมีการเปลี่ยนแปลงที่โดดเด่นในแอปพลิเคชันอย่างรูปภาพและซาฟารี โดยได้เปิดตัวในงาน WWDC 2017 ในวันที่ 6 มิถุนายน 2560
โดย High Sierra นั้นเป็นชื่อของแคมป์ในอุทยานแห่งชาติโยเซมิตีของรัฐแคลิฟอร์เนีย ซึ่งก่อนหน้านี้ ก็ได้ใช้ชื่อ OS X Yosemite และ macOS Sierra ไปแล้ว ถือว่าเป็นหนึ่งในสถานที่ท่องเที่ยวในรัฐแคลิฟอร์เนียที่สวยงามและมีเอกลักษณ์เป็นอย่างมาก
ความต้องการของระบบ

โดยแมคโอเอส ไฮ ซีร่า ได้ตั้งความต้องการของระบบเท่ากันกับรุ่นที่แล้ว (macOS Sierra) โดยต้องมีพื้นที่แรมอย่างน้อย 2 GB และพื้นที่อย่างน้อย 8 GB โดยมีเครื่องที่สามารถอัพเกรดได้ มีดังนี้
ไอแมค รุ่นปลายปี 2009 ขึ้นไป
แมคบุ๊ก (รวมถึงรุ่นหน้าจอ Retina) รุ่นปลายปี 2009 ขึ้นไป
แมคบุ๊กโปร รุ่นกลางปี 2010 ขึ้นไป
แมคบุ๊กแอร์ รุ่นปลายปี 2010 ขึ้นไป
แมค มินิ รุ่นกลางปี 2010 ขึ้นไป
แมค โปร รุ่นกลางปี 2010 ขึ้นไป
ส่วนการเข้ารหัสและถอดรหัสวิดีโอของโค๊ด HEVC (H.265) บนฮาร์ดแวร์นั้น ต้องใช้ซีพียูอินเทลรุ่นที่ 6 หรือสูงกว่า
ฟีเจอร์ที่เพิ่มเข้ามาและปรับปรุง

โดยเน้นปรับปรุงในการใช้เทคโนโลยีสมัยใหม่มาใช้ อาทิ
บน Safari จะมีการบล็อกการเล่นวิดีโอ เมื่อวิดีโอ เล่นอัตโนมัติในระหว่างโหลดเพจ และป้องกันการติดตามจากเว็บไซต์ที่จะพยายามติดตามพฤติกรรมของผู้ใช้ โดยใช้ Machine Learning เข้ามาช่วย
บนแอพ Mail : Split View - เปิดจอหนึ่งอ่านอีเมลอีกจอเขียนอีเมลได้ , ค้นหาอีเมล top hits , ใช้พื้นที่น้อยลงกว่าเดิม 35%
ปรับปรุงแอพ Photos
เพิ่มการจัดหมวดหมู่ใหม่ของ Photos ช่วยให้การใช้งานง่ายขึ้น
สามารถค้นหาภาพโดยฟิลเตอร์ตามคีย์เวิร์ด, ประเภท หรือปัจจัยอื่น ๆ ได้
ในโหมด People ซึ่งเป็นโหมดสำหรับการเก็บหน้าคนไว้ จะใช้ advanced neural network เข้ามาช่วยในการค้นหาหน้าคน และสามารถซิงค์ข้อมูลข้ามอุปกรณ์ได้
ระบบแต่งภาพมีประสิทธิภาพสูงขึ้น มีเครื่องมือ Curve, Selective Color ฯลฯ ให้ใช้งาน
สามารถแก้ไขข้อมูลในแอพแต่งภาพอื่น ๆ ที่รองรับ เช่น Photoshop, Pixelmator แล้วซิงค์กลับมายัง Photos ได้
ใช้ฟอร์แมทฮาร์ดดิสก์ Apple File System (APFS) เป็นค่าเริ่มต้น
รองรับเข้ารหัสแบบ HEVC (H.265)
ปรับปรุง Metal API เป็นเวอร์ชัน 2 เพื่อเพิ่มความสามารถบนกราฟิค
ระบบ Window Server (ระบบวาดหน้าต่างบน macOS) ได้นำ Metal มาใช้ ทำให้ระบบต่าง ๆ ใน macOS อย่างเช่น Mission Control (ระบบเลือกหน้าต่างและ Spaces) ทำงานได้รวดเร็วขึ้น
ใช้กับการประมวลผลแบบ Machine Learning ได้
ใช้กับกราฟิคแยกได้ (เช่น กราฟิคของ nVidia Geforce GTX 1080 Ti ที่ประกาศมารองรับแล้ว)
รองรับการพัฒนา VR ได้เช่น Final Cut Pro X , SteamVR และตัวเอนจิน Unity , Unreal Engine
แมตต์ ฟลินน์ (นักดนตรี)

| แมตต์ ฟลินน์ |
| --- | --- |

ข้อมูลพื้นฐาน
ชื่อเกิด: แมตธิว ฟลินน์
เกิด:  (1970-05-23) พฤษภาคม 23, 1970 (54 ปี) วู้ดสตอก รัฐนิวยอร์ก, สหรัฐอเมริกา
แนวเพลง: อัลเทอร์เนทีฟ, ฟังก์ร็อก, ป็อปร็อก, โซล
อาชีพ: มือกลอง, นักดนตรี, โปรดิวเซอร์
เครื่องดนตรี: กลองชุด, เพอร์คัชชัน
ช่วงปี: 2002–ปัจจุบัน
ค่ายเพลง: A&M/Octone, Interscope

เว็บไซต์: www.maroon5.com
นักดนตรี
แมตธิว "แมตต์" ฟลินน์ (อังกฤษ: Matthew "Matt" Flynn เกิด 23 พฤษภาคม ค.ศ. 1970) เป็นมือกลองของวงดนตรีป็อปร็อกอเมริกัน มารูนไฟฟ์ หลังจากเป็นสมาชิกร่วมทัวร์อยู่สองปี ฟลินน์ได้เข้ามาเล่นแทนที่มือกลองคนเก่า ไรอัน ดูซิก ที่ออกจากวงเนื่องจากข้อมือและไหล่บาดเจ็บเรื้อรังจากทัวร์เป็นเวลานาน ก่อนที่ฟลินน์มาเล่นให้มารูนไฟฟ์ เขาเคยเล่นกลองให้กับวงเดอะบีฟิฟตีทูส์ ชิคาโก เกวิน เดอกรอว์ และกานธี
ฟลินน์เกิดที่วู้ดสต็อก รัฐนิวยอร์ก ขณะอายุ 14 ปี เขาหยิบไม้กลองคู่แรกมาจากห้องใต้ดินของพ่อและเริ่มเล่นกลองเพลง "จัมป์" ของแวนแฮเลน ในทันที ทำให้พ่อรู้สึกประทับใจมาก หลังจากนั้นเขาประกวดในรายการแสดงความสามารถของโรงเรียนได้รางวัลที่ 3 รองจากโชว์แสดงตลกของแดเนียล ทอช และกลุ่มเต้นรำชื่อ "ทรอปิกไลต์นิง"
ฟลินน์เรียนจบจากโรงเรียนกันน์ไฮสคูล และเข้าเรียนมหาวิทยาลัยซานดิเอโกสเตตเป็นเวลาสั้น ๆ
แมคอินทอช

บทความนี้เกี่ยวกับคอมพิวเตอร์ (atom) สำหรับวงดนตรี ดูที่ แมคอินทอช (วงดนตรี)
เครื่องแมคบุ๊คแอร์ชิปแอปเปิ้ลซิลิคอน M2
แมค (Mac) หรือชื่อเต็มและชื่อเดิมคือ แมคอินทอช (อังกฤษ: Macintosh) เป็นชื่อของผลิตภัณฑ์เครื่องคอมพิวเตอร์ที่พัฒนา ออกแบบ และจำหน่ายโดยบริษัทแอปเปิล แมคอินทอชเครื่องแรกออกวางจำหน่ายเมื่อ 24 มกราคม พ.ศ. 2527 ออกแบบโดย เจฟ ราสกิน แต่ปัจจุบันโจนาธาน ไอฟ์ได้มารับช่วงต่อ โดยถือว่าเป็นระบบคอมพิวเตอร์ส่วนบุคคลที่มีส่วนติดต่อผู้ใช้แบบกราฟิก และเมาส์ ซึ่งไม่ได้ใช้คอมมานด์ไลน์เหมือนคอมพิวเตอร์ทั่วไปในขณะนั้น โดยในส่วนประเทศไทย บริษัท สหวิริยา โอเอ จำกัด เป็นผู้นำเข้าและเป็นตัวแทนจัดจำหน่ายรายแรก ซึ่ง แมคอินทอชรุ่นแรกที่ บริษัท สหวิริยา ได้เปิดตัวและทำตลาดเป็นรุ่นแรกคือ Macintosh Plus ซึ่งตลาดที่ บริษัท สหวิริยา ทำในขณะนั้น ส่วนใหญ่เป็น สำนักพิมพ์ นิตยสาร โรงพิมพ์ บริษัท ออกแบบ และบริษัท โฆษณา ซึ่งนับได้ว่า Macintosh เป็นผู้เริ่มพลิกวงการพิมพ์ และออกแบบ โดยใช้ ระบบปฏิบัติการ ที่ถือว่า ฉลาด และเป็นมิตร กับ ผู้ใช้งาน (user) มากที่สุดในขณะนั้น แต่เนื่องจากราคาที่สูงมากในขณะนั้น (ราคา 2,495 ดอลลาร์) ทำให้ยังไม่แพร่หลายในหมู่ ผู้ใช้ทั่วไป
เครื่องคอมพิวเตอร์แมคอินทอชปัจจุบันมีผู้ควบคุมการออกแบบ  โดยมีผลิตภัณฑ์หลักในชื่อสายการผลิต แมคมินิ ไอแมค และแมคโปร สำหรับคอมพิวเตอร์ตั้งโต๊ะ แมคบุ๊ก แมคบุ๊กแอร์ และแมคบุ๊กโปร สำหรับคอมพิวเตอร์พกพา
เครื่องคอมพิวเตอร์แมคอินทอชจะมีการติดตั้งซอฟต์แวร์ระบบปฏิบัติการเฉพาะในชื่อแมคโอเอส ซึ่งรุ่นปัจจุบันคือ macOS 14 (Sonoma) ปัจจุบันเครื่องคอมพิวเตอร์แมคอินทอชซึ่งเปลี่ยนมาใช้ หน่วยประมวลผลกลางของแอปเปิลซิลิคอนสามารถทำงานกับซอฟต์แวร์ระบบปฏิบัติการอื่นเช่น ลินุกซ์ หรือ วินโดวส์ได้
สตีฟ จ็อบส์กับเครื่องคอมพิวเตอร์แอปเปิ้ลแมคอินทอชรุ่นแรกในปี พ.ศ. 2527
แมคอินทอชรุ่นต่าง ๆ

ค.ศ. 1984 Macintosh 128K, Macintosh 512K
ค.ศ. 1986 Macintosh Plus
ค.ศ. 1987 Macintosh II, Macintosh SE
ค.ศ. 1988 Macintosh iOS os x 1000 IIx
ค.ศ. 1989 Macintosh SE/30, Macintosh IIcx, Macintosh IIci, Macintosh Portable
ค.ศ. 1990 Macintosh IIfx, Macintosh Classic, Macintosh IIsi, Macintosh LC series
ค.ศ. 1991 Macintosh Quadra, PowerBook
ค.ศ. 1992 Macintosh IIvx, PowerBook Duo
ค.ศ. 1993 Macintosh Centris, Macintosh Color Classic, Macintosh Performa, Macintosh TV
ค.ศ. 1994 Power Macintosh
ค.ศ. 1997 Power Macintosh G3, PowerBook G3
ค.ศ. 1998 iMac G3,All New Power Macintosh G3
ค.ศ. 1999 iBook, Power Macintosh G4
ค.ศ. 2000 Power Mac G4 Cube
ค.ศ. 2001 PowerBook G4
ค.ศ. 2002 eMac, iMac G4
ค.ศ. 2003 Xserve, Power Mac G5
ค.ศ. 2004 iMac G5
ค.ศ. 2005 Mac mini
ค.ศ. 2006 MacBook Pro, MacBook, iMac, Mac mini ที่ใช้ชิป Intel Core Duo
ค.ศ. 2006 MacPro, Xserve ที่ใช้ชิป Intel Xeon
ค.ศ. 2006 MacBook Pro, MacBook, iMac ที่ใช้ชิป Intel Core 2 Duo
ค.ศ. 2007 MacBook Pro, MacBook ที่ใช้ชิป Intel Core 2 Duo และ Base บน Santa-Rosa Platform
ค.ศ. 2007 iMac ใหม่ (ขอบดำ)
ค.ศ. 2008 MacBook Air
ค.ศ. 2008 MacBook Pro, MacBook (ขอบดำ)
ค.ศ. 2009 MacBook White Unibody, iMac ใหม่ เพิ่มขนาดจอ 27 นิ้วเข้ามา ใช้ชิป Intel Core i Series (ในรุ่นใหญ่สุด)
ค.ศ. 2010 Mac mini ใหม่ (ตัวเครื่องบางลง), MacBook Air ใหม่ (รุ่นที่ใช้SSD และเพิ่มรุ่น11.6นิ้วเข้ามา)
ค.ศ. 2011 MacBook Pro, MacBook, iMac, Mac mini, Mac Pro และ MacBook Air พร้อมระบบ Mac OS 10.6 Snow Leopard
ค.ศ. 2012 MacBook Pro with Retina display พร้อมระบบ Mac OS 10.8 Mountain Lion
ค.ศ. 2013 MacBook Pro, MacBook Air (Mid 2013), iMac (Late 2013), MacBook Pro with Retina display (Late 2013) และ Mac Pro (Late 2013)
ค.ศ. 2014 iMac ขนาดจอ 21.5-นิ้ว, iMac ขนาดจอ 27-นิ้ว, Retina
ค.ศ. 2015 MacBook Retina, iMac Retina
ค.ศ. 2016 MacBook Retina 2016, MacBook Pro และ MacBook Pro with Touch Bar
ค.ศ. 2017 iMac Pro
ค.ศ. 2018 Mac Mini 2018
ค.ศ. 2019 MacBook Pro with Two Thunderbolt 3 Ports, MacBook Pro with Magic Keyboard และ Mac Pro 2019
ค.ศ. 2020 MacBook Air, MacBook Pro ขนาดจอ 13-นิ้ว, Mac mini (ที่ใช้ชิป แอปเปิล เอ็ม 1)
ค.ศ. 2021 iMac ขนาดจอ 24-นิ้ว (เป็นครั้งแรกกลับมาเปิดตัวหลายสีอีกครั้งตั้งแต่รุ่น iMac G3 เมื่อ 22 ปี ทั้งหมด 7 สี และ ที่ใช้ชิป แอปเปิล เอ็ม 1), MacBook Pro ขนาดจอ 14-นิ้ว และ 16-นิ้ว (ที่ใช้ชิป แอปเปิล เอ็ม 1 โปร และ แอปเปิล เอ็ม 1 แม็กซ์)
ค.ศ. 2022 Mac Studio (ที่ใช้ชิป แอปเปิล เอ็ม 1 แม็กซ์ และ แอปเปิล เอ็ม 1 อัลตรา), MacBook Air, MacBook Pro ขนาดจอ 13-นิ้ว (ที่ใช้ชิป แอปเปิล เอ็ม 2)
แหล่งข้อมูลอื่น

เว็บไซต์อย่างเป็นทางการ (อังกฤษ)
Welcome to MacIntosh (ภาพยนตร์เต็ม) เก็บถาวร 2010-07-22 ที่ เวย์แบ็กแมชชีน (อังกฤษ)
MacHEADs (ภาพยนตร์เต็ม) เก็บถาวร 2010-06-05 ที่ เวย์แบ็กแมชชีน (อังกฤษ)
แมงป่องแส้

| แมงป่องแส้ ช่วงเวลาที่มีชีวิตอยู่: ยุคคาร์บอนิเฟอรัส–ปัจจุบัน  PreꞒ Ꞓ O S D C P T J K Pg N      |
| --- | --- |


การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: สัตว์ขาปล้อง Arthropoda
ไฟลัมย่อย:: เชลิเซอราตา Chelicerata
ชั้น:: แมง Arachnida
อันดับ:: แมงป่องแส้ Thelyphonida O. P-Cambridge, 1872

วงศ์
 Thelyphonidae
ความหลากหลาย
ป. 15 สกุล, > 100 ชนิด
แมงป่องแส้ หรือ แมงป่องหางแส้ (อังกฤษ: whip scorpion)  เป็นสัตว์ขาปล้องจำพวกแมงจำพวกหนึ่ง อยู่ในอันดับ Thelyphonida
แมงป่องแส้ มีรูปร่างลักษณะคล้ายกับแมงป่อง  มีขา 4 คู่ แต่ขาคู่หน้าเรียวยาวพัฒนาเป็นอวัยวะรับสัมผัส และมีขนยาวตอนปลายลำตัวมีลักษณะยาวคล้ายแส้ ไม่มีอวัยวะในการต่อย จึงเป็นสัตว์ที่ไม่มีพิษ แต่ก็สามารถปล่อยสารเคมีที่มีกลิ่นฉุนออกมา(มีกลิ่นเปรี้ยว) ซึ่งเป็นกรดอเซติคเป็นส่วนใหญ่ ใช้สำหรับป้องกันตัวไม่ใช้ล่าเหยื่อ อันสามารถขับไล่แมลงบางจำพวกอย่างมดหรือเห็บไปได้
แมงป่องแส้ สามารถจัดจำแนกได้ตามลักษณะของหาง ซึ่งมีทั้งยาวและสั้น  แพร่กระจายพันธุ์ในป่ารวมถึงในเมืองในภูมิภาคที่มีอากาศแบบเมืองร้อนหรือกึ่งเขตร้อนทั้งในทวีปยุโรป, แอฟริกา, เอเชีย จนถึงออสเตรเลีย

ในปี ค.ศ. 2006 มีการจำแนกแมงป่องแส้ออกเป็นชนิดต่าง ๆ ได้มากกว่า 100 ชนิด ส่วนชนิดที่รู้จักและพบในไทย รวมถึงพม่าและกัมพูชา มีประมาณ 30 ชนิดหรือมากกว่า
การจำแนก

ณ ค.ศ. 2006 มีการระบุชนิดแมงป่องแส้มากกว่า 100 ชนิดทั่วโลก แบ่งออกเป็นวงศ์ และสกุลต่าง ๆ (ซึ่งรวมวงศ์เพิ่มเติมอันเดียวและวงศ์ที่สงสัยว่าสูญพันธุ์หรือยัง) ได้ดังนี้
Hypoctoninae Pocock, 1899
Etienneus Heurtault, 1984
Hypoctonus Thorell, 1888
Labochirus Pocock, 1894
Thelyphonellus Pocock, 1894
Mastigoproctinae Speijer, 1933
Mastigoproctus Pocock, 1894
Mimoscorpius Pocock, 1894
Myacentrum Viquez and de Armas, 2006
Uroproctus Pocock, 1894
Valeriophonus Viquez and de Armas, 2005
Thelyphoninae Lucas, 1835
Abaliella Strand, 1928
Chajnus Speijer, 1936
Ginosigma Speijer, 1936
Glyptogluteus Rowland, 1973
Minbosius Speijer, 1933
Tetrabalius Thorell, 1888
Thelyphonus Latreille, 1802
Typopeltinae Rowland & Cooke, 1973
Typopeltis Pocock, 1894
ไม่เข้าพวก
† Geralinura Scudder, 1884
† Mesoproctus Dunlop, 1998
† Proschizomus Dunlop & Horrocks, 1996
แหล่งข้อมูลอื่น

| --- | --- |
การแยกแยะหน่วยอนุกรมวิธาน:  Wikidata: Q19135  Wikispecies: Thelyphonida  ADW: Uropygi  BioLib: 400873  BOLD: 26056  BugGuide: 29746  EoL: 8599  Fauna Europaea: 12272  Fossilworks: 272176  GBIF: 1498  iNaturalist: 48900  IRMNG: 11910  ITIS: 82710  NCBI: 58151  uBio: 514201 
Mastigoproctus giganteus เพศเมียกับไข่
แมต ออสแมน

| แมต ออสแมน |
| --- | --- |

ข้อมูลพื้นฐาน
เกิด:  (1967-10-09) 9 ตุลาคม ค.ศ. 1967 (57 ปี) Stevenage, Hertfordshire, England
แนวเพลง: Alternative rock, Britpop
อาชีพ: Musician, songwriter
เครื่องดนตรี: Bass guitar
ช่วงปี: 1989–ปัจจุบัน

เว็บไซต์: suede.co.uk
นักดนตรี
แมทิว เดวิด "แมต" ออสแมน (อังกฤษ: Mathew David "Mat" Osman) เป็นนักดนตรีชาวอังกฤษ รู้จักกันดีในฐานะมือเบสแห่งวงสเวด เขาเคยเรียนที่วิทยาลัยเศรษฐศาสตร์และรัฐศาสตร์แห่งลอนดอน ในปี 1989 เขาได้รับปริญญาตรีสาขาเศรษฐศาสตร์
แหล่งข้อมูลอื่น

Suede official website
แมต ออสแมน ที่เอกซ์ (ทวิตเตอร์)
เมาส์สปอตส์

| --- | --- |

ชื่อย่อ: mouz
Divisions: Counter-Strike: Global Offensive Fortnite League of Legends FIFA 19 Paladins Rocket League Smite StarCraft II: Heart of the Swarm Street Fighter V TrackMania Unreal Tournament 4
ก่อตั้ง: ค.ศ. 2002 (2002)
ฐาน: เบอร์ลิน
ที่ตั้ง: เยอรมนี
ผู้จัดการ: Stefan Wendt
Partners: Vodafone Deutschland SNIPES NITRADO noblechairs
เว็บไซต์: www.mousesports.com 
เมาส์สปอร์ตส์ (อังกฤษ: mousesports, ตัวย่อ: mouz) เป็นองค์กรอีสปอร์ตมืออาชีพที่ตั้งอยู่ในประเทศเยอรมนี ประกอบด้วยหลากหลายทีมในหลากหลายเกม แต่เป็นที่รู้จักในเกมเคาน์เตอร์-สไตรก์: โกลบัลออฟเฟนซิฟมากที่สุด เมาส์สปอร์ตส์เป็นหนึ่งในผู้ก่อตั้ง G7 Teams ซึ่งเป็นสมาคมที่รวบรวมองค์กรอีสปอร์ตชั้นนำทั่วโลก
ปัจจุบันเมาส์สปอร์ตส์มีทีมสำหรับเกมต่อไปนี้: เคาน์เตอร์-สไตรก์: โกลบัลออฟเฟนซิฟ, สตาร์คราฟต์ 2, ฟีฟ่า, พาลาดินส์, ลีกออฟเลเจนด์, ฟอร์ตไนต์, สตรีทไฟเตอร์ V, เวนกลอรี่, อันเรียล ทัวร์นาเมนต์ 4, และร็อคเก็ต ลีก
สมาชิกในปัจจุบัน > Counter-Strike: Global Offensive

| Nat>  | ID | ชื่อ | หน้าที่ | วันที่เข้าร่วม |
| --- | --- | --- | --- | --- |
|  | chrisJ | Chris de Jong | Rifler/AWPer | 2013-10-21 |
|  | ropz | Robin Kool | Rifler (Lurker) | 2017-04-12 |
|  | karrigan | Finn Andersen | IGL/Rifler (Entry Fragger) | 2019-03-14 |
|  | woxic | Özgur Eker | AWPer | 2019-03-14 |
|  | frozen | David Čerňanský | Rifler (Entry Fragger) | 2019-03-14 |
|  | Rejin | Allan Petersen | Coach | 2019-04-04 |
สมาชิกในปัจจุบัน > StarCraft II

GabrieTimo l "HeRoMaRinE" Segat
สมาชิกในปัจจุบัน > FIFA

Mario "elast1Cooo" Pflumm
สมาชิกในปัจจุบัน > Street Fighter V

Benjamin "Problem X" Simon
สมาชิกในปัจจุบัน > Paladins

Daniel "NTBees" Byrne
Kuba "Andzejdudel" Danczuk
Aleks "Alex" Suchev
Espen "Sephicloud" Krispien
Svetoslav "Bolka" Nikolov
สมาชิกในปัจจุบัน > League of Legends

| Nat>  | ID | ชื่อ | หน้าที่ | วันที่เข้าร่วม |
| --- | --- | --- | --- | --- |
|  | Conjo | Patrick Jacobs | Bot Lane | 2018-05-30 |
|  | Gistick | Norman Kaiser | Support | 2018-05-30 |
|  | nite | Ardian Spahiu | Mid Lane | 2018-10-02 |
|  | Obvious | Dennis Sørensen | Jungle | 2018-10-02 |
|  | Tolkin | Niklot Stüber | Top Lane | 2018-10-02 |
สมาชิกในปัจจุบัน > Fortnite

Philip "Surgetale" Robben
Marvin "cRaBBLe" Willberg
Tim "Moeps" Möbus
Vlad "TheVs" Moroz
สมาชิกในปัจจุบัน > Unreal Tournament 4

Dylan "Dylan`" Cunningham
Sean "w)v" Butcher
Mikael "znatch" Lindahl
Aleksandr "s1aY" Volkov
สมาชิกในปัจจุบัน > Rocket League

| Nat>  | ID | ชื่อ | วันที่เข้าร่วม |
| --- | --- | --- | --- |
|  | Speed | Jack Packwood-Clarke | 2019-09-05 |
|  | al0t | Linus Möllergren | 2019-01-10 |
|  | kuxir97 | Francesco Cinquemani | 2019-09-05 |
สมาชิกในปัจจุบัน > Rocket League > คนที่เคยเป็นสมาชิก

| Nat>  | ID | ชื่อ | วันที่เข้าร่วม | วันที่ออก |
| --- | --- | --- | --- | --- |
|  | Tigreee | Maik Hoffmann | 2018-07-30 | 2019-08-25 |
|  | Alex161 | Alex Ernst | 2018-07-30 | 2019-06-11 |
|  | Skyline | Kevin Carvalho | 2018-07-30 | 2019-01-10 |
เม็ดเลือดแดง

| เม็ดเลือดแดง |
| --- | --- |
ภาพถ่ายจากกล้องจุลทรรศน์อิเล็กตรอนของเซลล์เม็ดเลือดแดงของมนุษย์ (เส้นผ่านศูนย์กลางประมาณ 6-8 ไมครอน)
รายละเอียด
หน้าที่: การขนส่งออกซิเจน
ตัวระบุ
คำย่อ: RBC
MeSH: D004912
TH: H2.00.04.1.01001
FMA: 62845
ศัพท์ทางกายวิภาคของจุลกายวิภาคศาสตร์ [แก้ไขบนวิกิสนเทศ]
เม็ดเลือดแดง (อังกฤษ: red blood cell , Erythrocyte : มาจากภาษากรีก โดย erythros แปลว่า "สีแดง" แปลว่า "ส่วนเว้า" และ cyte แปลว่า "เซลล์") มีหน้าที่ในการส่งถ่ายออกซิเจนไปเลี้ยงเซลล์ต่าง ๆ ทั่วร่างกาย
เม็ดเลือดแดงมีขนาดประมาณ 6-8 ไมครอน   มีนิวเคลียสในช่วงที่สร้างขึ้นมาใหม่ๆ แต่เมื่อเซลล์โตเต็มที่ นิวเคลียสจะหายไป มีสีแดง เนื่องจากภายในมีสารฮีโมโกลบิน โดยในกระแสเลือดคนปกติจะพบเม็ดเลือดแดงที่เจริญเติบโตเต็มที่ (Mature red cell) มีเพียงไม่เกิน 2% ที่สามารถพบเม็ดเลือดแดงตัวอ่อน (Reticulocyte) ได้
เม็ดเลือดแดงของสัตว์มีกระดูกสันหลัง

เม็ดเลือดแดงประกอบด้วยฮีโมโกลบินซึ่งเป็น complex molecule ที่มี heme เป็นส่วนประกอบให้อะตอมของธาตุเหล็กจับกับออกซิเจนเพื่อส่งไปทั่วร่างกาย โดยออกซิเจนสามารถแพร่ผ่านเยื่อหุ้มเซลล์ของเม็ดเลือดแดงได้อย่างอิสระ นอกจากนี้แล้ว ฮีโมโกลบิน ยังจับกับของเสียที่เป็นคาร์บอนมอนออกไซด์บางส่วนกลับมาจากเนื้อเยื่อได้อีกด้วย (ในมนุษย์พบว่าออกซิเจนน้อยกว่า 2% และคาร์บอนไดออกไซด์เกือบทั้งหมด อยู่ในพลาสมา) สารที่ใกล้เคียงกันอย่าง myoglobin ทำหน้าที่เป็นที่เก็บออกซิเจนในเซลล์กล้ามเนื้อ
สีแดงของเลือดมาจากเม็ดเลือดแดง และสีแดงของเม็ดเลือดแดงมาจากหมู่ heme ของ ฮีโมโกลบิน โดยที่พลาสมาเปล่าๆ นั้นมีสีน้ำตาลอ่อน อย่างไรก็ดี สีของเม็ดเลือดแดงอาจเปลี่ยนแปลงได้ขึ้นอยู่กับสถานะของ ฮีโมโกลบิน คือ เมื่อจับกับออกซิเจนจะได้ oxyhemoglobin ซึ่งมีสีแดง และเมื่อไม่จับกับออกซิเจนจะได้ deoxyhemoglobin ซึ่งมีสีคล้ำ ซึ่งเมื่อมองผ่านเส้นเลือดจะเห็นมีสีเขียวหรือน้ำเงิน เครื่องมือที่เรียกว่า pulse oxymetry ใช้ข้อมูลนี้ในการวัดปริมาณความเข้มข้นของออกซิเจนในหลอดเลือดแดงจากการเปลี่ยนแปลงของสี ซึ่งมีข้อดีคือสามารถวัดปริมาณความเข้มข้นของออกซิเจนในหลอดเลือดแดงได้โดยไม่ต้องทำการเจาะเส้นเลือด
เม็ดเลือดแดงของสัตว์เลี้ยงลูกด้วยนม

เม็ดเลือดแดงที่โตเต็มที่ของสัตว์เลี้ยงลูกด้วยนมนั้นไม่มีนิวเคลียส นั่นคือไม่มี DNA ในขณะที่เม็ดเลือดแดงของสัตว์มีกระดูกสันหลังอื่นๆ แทบทุกชนิดต่างมีนิวเคลียสทั้งสิ้น นอกจากนั้นแล้ว เม็ดเลือดแดงของสัตว์เลี้ยงลูกด้วยนมยังไม่มีออร์แกเนลล์ ซึ่งรวมถึงไมโทคอนเดรีย และสร้างพลังงานโดยการหมักผ่าน glycolysis ของน้ำตาลกลูโคสทำให้ได้กรดแลกติกเป็น product นอกจากนั้นแล้ว เม็ดเลือดแดงยังไม่มี insulin receptor ทำให้การนำกลูโคสเข้าเซลล์ไม่อยู่ภายใต้การควบคุมของฮอร์โมนอินซูลิน และเนื่องจากการไม่มีนิวเคลียสและออร์แกเนลล์นี้เอง ทำให้เม็ดเลือดแดงไม่สามารถสร้างโปรตีนโครงร่างใหม่ หรือเอนไซม์ใหม่ได้ จึงมีอายุจำกัด
เม็ดเลือดแดงของสัตว์เลี้ยงลูกด้วยนมมีลักษณะแบน บุ๋มตรงกลาง หากมองจากด้านข้างจะมีลักษณะคล้ายดัมเบล รูปร่างเช่นนี้ทำให้เซลล์เม็ดเลือดแดงมีความสามารถในการแลกเปลี่ยนออกซิเจนกับสิ่งแวดล้อมได้ดียิ่งขึ้น และยังสามารถปรับเปลี่ยนรูปร่างเพื่อให้สามารถลอดผ่านหลอดเลือดฝอยเล็กๆ ได้
ม้ามเป็นอวัยวะที่ทำหน้าที่เป็นแหล่งกักเก็บสำรองของเม็ดเลือดแดง แต่หน้าที่นี้ไม่มีประสิทธิภาพเต็มที่นักในมนุษย์ ในขณะที่ในสัตว์เลี้ยงลูกด้วยนมชนิดอื่น เช่น สุนัข หรือม้า ม้ามทำหน้าที่เก็บเม็ดเลือดแดงจำนวนมากไว้สำหรับนำเข้าสู่กระแสเลือดในภาวะกดดันต่างๆ เพื่อให้ร่างกายสามารถส่งออกซิเจนไปเลี้ยงเนื้อเยื่อได้มากขึ้น
เม็ดเลือดแดงของมนุษย์

โดยปกติแล้วเม็ดเลือดแดงของมนุษย์นั้นจะมีขนาดเส้นผ่านศูนย์กลางประมาณ 6-8 ไมโครเมตร ซึ่งมีขนาดเล็กกว่าเซลล์อื่นๆ ของมนุษย์มาก เม็ดเลือดแดงทั่วๆ ไปของมนุษย์จะมีโมเลกุลฮีโมโกลบินอยู่ประมาณ 270 ล้านโมเลกุล แต่ละโมเลกุลมีหมู่ฮีมอยู่สี่หมู่
มนุษย์ที่เจริญเติบโตเต็มที่แล้วจะมีเม็ดเลือดแดงอยู่ในร่างกายประมาณ 20-30 ล้านล้านเซลล์ ผู้หญิงจะมีเม็ดเลือดแดงประมาณ 4-5 ล้านเซลล์ต่อไมโครลิตร (ลูกบาศก์มิลลิเมตร) ผู้ชายจะมีเม็ดเลือดแดงประมาณ 5-6 ล้านเซลล์ต่อไมโครลิตร และคนที่อาศัยอยู่ในเขตที่มีความเข้มข้นของออกซิเจนต่ำ เช่น ในที่สูง ก็อาจมีปริมาณเม็ดเลือดแดงมากกว่านี้ได้ เม็ดเลือดแดงเป็นเม็ดเลือดที่พบมากกว่าเม็ดเลือดชนิดอื่นๆ มาก นั่นคือ ในหนึ่งไมโครลิตรของเลือดมนุษย์ จะมีเม็ดเลือดขาวอยู่เพียงประมาณ 4,000-11,000 เซลล์ และมีเกล็ดเลือดอยู่ประมาณ 150,000-400,000 เซลล์ เซลล์เม็ดเลือดแดงทั้งหมดในร่างกายมีธาตุเหล็กอยู่ประมาณ 3.5 กรัม ซึ่งมากกว่าปริมาณธาตุเหล็กในเนื้อเยื่ออื่นถึงกว่าห้าเท่า
การตรวจสภาพความสมบูรณ์ของเม็ดเลือด (Complete Blood Count - CBC) จะการตรวจเบื้องต้นเพื่อหาปริมาณของเม็ดเลือดแดง เม็ดเลือดขาว รวมทั้งเกล็ดเลือดในร่างกาย ฮีโมโกลบิน (HGB) คือการวัดปริมาณ HGB ในเม็ดเลือดแดง เพื่อประเมินว่ามีภาวะของโลหิตจางหรือไม่ และสามารถนำข้อมูลที่ได้ไปวินิจฉัยโรคอื่นๆ ได้อีกมาก